Советско-полски пакт за ненапаѓање

Советско-полски пакт за ненапаѓање (, ) — пакт за ненапаѓање потпишан во 1932 година од претставници на Полска и Советскиот Сојуз. Пактот бил еднострано прекршен на 17 септември 1939 година, со советската инвазија на Полска.

 Позадина 
По Полско-советската војна од 1919-1921 година, полските власти воделе политика на „еднаква дистанца“ меѓу Германија и Советскиот Сојуз. Повеќето полски политичари, и од левицата и од десницата, верувале дека Полска треба да се потпира најмногу на клучниот француско-полски сојуз од 1921 година, кој датирал од кратко време по Првата светска војна и не требало да ги поддржува ниту Германија ниту Советскиот Сојуз.

За нормализирање на билатералните контакти со Советите, во јануари 1926 година биле започнати разговори за подготовка на пакт за ненапаѓање за зајакнување на полските граници што биле утврдени со Ришкиот мир од 1921 година и за нивно балансирање со сличен пакт со Германија. Сепак, преговорите со Германците не биле започнати кога оние со Советскиот Сојуз биле прекинати во јуни 1927 година, бидејќи Обединетото Кралство ги прекинале дипломатските односи со Советите во мај откако откриле шпионска мрежа, а советскиот амбасадор Петар Војков бил убиен во Варшава во јуни. Наместо тоа, Полска се согласила на пактот Келог-Бријан од 1928 година.

 Потпишување 
Советско-полските преговори биле обновени во Москва во 1931 година. Советско-полскиот пакт бил потпишан на 25 јули 1932 година, со важност од три години. Ратификациите биле разменети во Варшава на 23 декември 1932 година, а пактот стапил на сила истиот ден. Тој бил регистриран во Серијата договори на Лигата на народите на 9 јануари 1933 година.

На 5 мај 1934 година, тој бил продолжен без измени до 31 декември 1945 година.

 Услови 
Двете земји се согласиле да се откажат од насилството во билатералните односи, да ги решат своите проблеми преку преговори и да се откажат од каков било вооружен конфликт или сојуз насочен една против друга.

 Последици 
Пактот бил прекршен од страна на Советскиот Сојуз на 17 септември 1939 година, кога ја нападнале Полска и им помогнале на Германците во согласност со тајните протоколи од Пактот Молотов-Рибентроп.

Советско-полскиот пакт во тоа време се сметал за голем успех на полската дипломатија, која била значително ослабена од германско-полската царинска војна, откажувањето од делови од Версајскиот договор и олабавените врски со Франција откако таа се согласила со Локарнските договори. Пактот, исто така, ја зајакнал преговарачката позиција на Полска со Германија, што конечно резултирало осумнаесет месеци подоцна со потпишување на германско-полската декларација за неагресија од 1934 година.

 Извори 






 Наводи 

 Надворешни врски 

 Текст на советско-полскиот пакт за неагресија
Категорија:Договори од Втората светска војна
Категорија:Договори на Советскиот Сојуз